**Dražen Kutleša** (født 25. september 1968 i Duvno i Jugoslavia) er en kroatisk katolsk geistlig og erkebiskop av Zagreb.

Liv og virke
------------

### Bakgrunn

Dražen Kutleša gikk på barneskole i Prisoje fra 1975 til 1983 og deretter på gutteseminar og på *Rugjer Bošković-høyskolen* i Dubrovnik. Etter å fullført gymnasium i 1983, begynte han på presteseminaret i Sarajevo og studerte filosofi og teologi ved *Vrhbosna teologiske kollegium*. 

### Prest

Biskopen av Mostar-Duvno, Pavao Žanić, diakonviet ham den 13. mars 1993 i Bol og presteviet ham den 29. juni 1993 i Prisoje.

Kutleša var først kapellan ved katedralen i Mostar og religionslærer ved Mostars gymnasium. I tillegg tok han i 1994 grad i teologi med arbeidet *«Od konstitucije 'Romanos Pontifices' (1881) do dekreta 'Romanis Pontificibus' (1975)»*, veiledet av Ratko Perić ved fakultetet for katolsk teologi i Zagreb. I 1995 ble Dražen Kutleša sendt til Roma for videre studier, og ble uteksaminert i 1997 fra *Urbaniana* med den kirkerettslige avhandlingen *«I rapporti tra il Vescovo diocesano e i Religiosi nell'attività apostolica della Diocesi secondo il C.I.C. (kann. 678-683)»*. I tillegg tok han 1996-1997 kurs i kirkelig administrasjon ved Kleruskongregasjonen. Under studietiden i Roma bodde han i *Det pavelige kollegiim St. Peter Apostelen.*

Fra 1998 til 2006 var Dražen Kutleša visekansler for bispedømmet Mostar-Duvno og menighetsadministrator i Grude og fra 2000 også personlig sekretær for biskopen av Mostar-Duvno, Ratko Perić. I 2001 ble han utmerket med kirkerettslig doktorgrad ved Urbaniana-universitetet under veiledning fra Pio Vito Pinto for dissertasjonen *«Il triangolo: I frati francescani OFM, il vescovo diocesano e il clero diocesano nella diocesi di Mostar-Duvno dal 1881 al 1975 document allaicin alla piluce. Una ricerca storico-giuridica»* («Trekanten: fransiskanerne, bispedømmebiskop og bispedømmets presteskap i bispedømmet Mostar-Duvno fra 1881 til 1975 i lys av de fem viktigste dokumenter. En rettshistorisk studie»). Fra 2003 til 2006 underviste han også i kanonisk rett ved Det teologiske institutt i Mostar. Han var også medlem av Presterådet og Konsultorkollegiet. Han var også medlem av Bispekonferansen for Bosnia-Hercegovinas kommisjon for rettferdighet og fred.

Fra 2006 arbeidet Dražen Kutleša i Bispekongregasjonen og fra 2011 også i Kongregasjonen for gudstjenesten og sakramentsdisiplinen.

### Koadjutor-biskop av Poreč-Pula

Pave Benedikt XVI utnevnte ham til koadjutorbiskop av Poreč-Pula den 17. oktober 2011, etter en uenighet mellom Den hellige stol og biskopen av Poreč-Pula, Ivan Milovan, om striden om Dajla-klosteret. Kardinalprefekten for Bispekongregasjonen, Marc Ouellet P.S.S. bispeviet ham den 10. desember samme år i Eufrasiusbasilikaen i Poreč; medkonsekratorer var Ratko Perić, biskop av Mostar-Duvno, og Ivan Milovan, biskop av Poreč-Pula.

### Biskop av Poreč-Pula

Ved Ivan Milovans avgang, etterfulgte Dražen Kutleša ham 14. juni 2012 som biskop av Poreč-Pula.

### Koadjutorerkebiskop av Split-Makarska

Den 11. juli 2020 utnevnte pave Frans ham til koadjutorerkebiskop av Split-Makarska. Han fortsatte å lede bispedømmet Poreč-Pula idet bispestolen der var vakant (frem til 18. mars 2023). Nærmere bestemt var han der apostolisk administrator *sede vacante et ad nutum Sanctae Sedis*. Hans innsettelse som koadjutor-erkebiskop av Split-Makarska fant sted den 3. september 2020.

### Erkebiskop av Split-Makarska

Dražen Kutleša etterfulgte Marin Barišić den 13. mai 2022, da denne fratrådte som erkebiskop av Split-Makarska på grunn av sin alder. Pave Frans utnevnte ham også til medlem av *Dikasteriet for Biskoper* den 13. juli samme år.

### Koadjutorerkebiskop av Zagreb

Den 14. februar 2023 utnevnte pave Frans ham til koadjutorerkebiskop av Zagreb.

### Erkebiskop av Zagreb

Med kardinal Josip Bozanićs helserelaterte fratreden allerede den 15. april 2023, etterfulgte han ham som erkebiskop av Zagreb.

Skrifter
--------

* *Ogledalo pravde. Biskupski ordinarijat u Mostaru o navodnim ukazanjima i porukama u Međugorju*. Mostar: Biskupski ordinarijat.
* *Il triangolo: I frati francescani OFM, il vescovo diocesano e il clero diocesano nella diocesi di Mostar-Duvno dal 1881 al 1975 alla luce dei cinque più importanti documenti. Una ricerca storico-giuridica*. Mostar.
* *Don Ante Zrno*. Mostar: Crkva na kamenu. s. 529–589.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Marc Ouellet (1944- ) \*2001
* Erkebiskop *Dražen Kutleša* (1968- ) \*2011

Referanser
----------

1. 1 2 3   Hrvatska enciklopedija-ID 71614[Hentet fra Wikidata]
2. ↑   katolsk hierarki ID kutl[Hentet fra Wikidata]
3. ↑   Pontificia Università della Santa Croce ID 44346[Hentet fra Wikidata]
4. 1 2 3 4 5  «Mons. Dražen Kutleša» **(kroatisk)**. Erzbistum Split-Makarska. Besøkt 31. mai 2022.
5. 1 2  «Kratak životopis biskupa koadjutora Dražena Kutleše» **(kroatisk)**. Bischofskonferenz für Bosnien und Herzegowina. 17. november 2011. Besøkt 31. mai 2022.
6. 1 2  «Nomina del Vescovo Coadiutore di Poreč i Pula (Croazia)». *Tägliches Bulletin* **(italiensk)**. Presseamt des Heiligen Stuhls. 17. oktober 2011. Besøkt 31. mai 2022.
7. ↑  «Rinuncia e successione del Vescovo di Poreč i Pula (Croazia)». *Tägliches Bulletin* **(italiensk)**. Presseamt des Heiligen Stuhls. 14. juni 2012. Besøkt 31. mai 2022.
8. ↑  «Nomina del Coadiutore dell’Arcidiocesi Metropolitana di Split-Makarska (Croazia)». *Tägliches Bulletin* **(italiensk)**. Presseamt des Heiligen Stuhls. 11. juli 2020. Besøkt 11. juli 2020.
9. ↑  «Mons. Kutleša imenovan apostolskim upraviteljem Porečke i Pulske biskupije» **(kroatisk)**. Bischofskonferenz für Bosnien und Herzegowina. 4. september 2020. Besøkt 31. desember 2020.
10. ↑  «Rinuncia e successione dell’Arcivescovo Metropolita di Split-Makarska (Croazia)». *Tägliches Bulletin* **(italiensk)**. Presseamt des Heiligen Stuhls. 13. mai 2022. Besøkt 13. mai 2022.
11. ↑  «Nomina di Membri del Dicastero per i Vescovi». *Tägliches Bulletin* **(italiensk)**. Presseamt des Heiligen Stuhls. 13. juli 2022. Besøkt 18. juli 2022.
12. ↑  «Nomina dell’Arcivescovo Coadiutore di Zagreb (Croazia)». *Tägliches Bulletin* **(italiensk)**. Presseamt des Heiligen Stuhls. 14. februar 2023. Besøkt 14. februar 2023.
13. ↑  «Rinuncia e successione dell’Arcivescovo di Zagreb (Croazia)». *Tägliches Bulletin* **(italiensk)**. Presseamt des Heiligen Stuhls. 15. april 2023. Besøkt 15. april 2023.
14. ↑  catholic-hierarchy.org kutlesa, lest 18. april 2023

  


|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** ISNI
 |